मॉन्ट्रियल
क्यूबेक के आर्थिक, वाणिज्यिक और वित्तीय केंद्र, शहर में 400 से अधिक प्रधान कार्यालय और कई औद्योगिक समूह हैं। इसे दुनिया में "सर्वश्रेष्ठ छात्र शहर" और "कनाडा का विश्वविद्यालय महानगर" माना जाता है 2016 में मॉन्ट्रियल की आबादी 17,04,694 थी जबकि शहरी संकुलन की आबादी थी 19,42,247 लोगों की। फ्रेंच इस शहर की औपचारिक भाषा है मगर 2016 में यह सिर्फ 53.7 प्रतिशत लोगों की ही मातृभाषा थी; 18.2% प्रतिशत लोग सिर्फ अंग्रेज़ी बोलते थे, जहाँ 18.7 प्रतिशत लोगों की मातृभाषा न तो अंग्रेज़ी थी और न ही फ्रेंच। 9.4 प्रतिशत लोग फ्रेंच, अंग्रेज़ी और अपने स्थानीय भाषा के एक मिश्रण भाषा का उपयोग करते थे। मगर फिर भी 87.4 प्रतिशत लोग अपने आप को फ्रेंच में धाराप्रवाह मानते थे।
उत्तर अमेरिका
उत्तर अमेरिका की तीन प्रमुख भाषाएँ है (बोलने वालों की संख्या क्रम में): अंग्रेज़ी, स्पेनी और फ़्रान्सीसी। "एंग्लोअमेरिका" शब्द कभी-कभी दोनों अमेरिकी महाद्वीपों में अंग्रेज़ी भाषी देशों के लिए प्रयुक्त होता है। लैटिन अमेरिका शब्द उन देशों के लिए प्रयुक्त होता है जहाँ रोमान्स भाषाएँ (स्पेनी और पुर्तगाली) प्रमुखता से बोली जातीं हैं। दोनो ही शब्दों का उपयोग उत्तर अमेरिकी महाद्वीप के लिए किया जा सकता है।जनसांख्यकीय दृष्टि से उत्तर अमेरिका प्रजातीय और नस्लीय रूप से बहुत विविध है। तीन प्रमुख नस्लीय समूह हैं श्वेत, मेस्तिज़ो और अश्वेत। इनके अतिरिक्त बड़ी संख्या में अमेरिण्डियन और एशियाई लोग भी इस महाद्वीप में रहते हैं।